***2022-07-29 pasitarimo Dėl pasirengimo naudoti skystąjį kurą apibendrinimas***

Pasitarime dalyvavo LRV, AM, EM, VERT ir LŠTA (VL ir MP) atstovai. Pasitarimo tikslai (*pagal LRV kvietimą*):

„*Atsižvelgiant į tai, kad pasiruošti ateinančiam sezonui liko nedaug laiko, kviečiu į darbinį susitikimą aptarti kaip šiuo metu Vyriausybės nutarimo įgyvendinimas, t. y. kiek įmonių pateikė dokumentus leidimų koregavimui, per kiek laiko tikėtina bus įvertinti pateikti dokumentai. Taip pat, klausimas yra dėl kainodaros, t. y. ar pagal LRV nutarimą reikia tikslinti metodiką, kuri įmonėms leistų naudoti mazutą.*“

*Vyriausybė praeitą savaitę priėmė sprendimą, pagal kurį vienam šildymo sezonui bus leidžiama įsigyti mazutą ar kitą skystą kurą, neskelbiamų derybų būdu, jei jis pigesnis už gamtines dujas. Pagal išankstinį vertinimą buvo identifikuotos 11 įmonių, kurios turi galimybę naudoti mazutą ir kurioms tik reikėtų tikslinti taršos leidimus bei atlikti PAV procedūras. Dar ne visos įmonės atkreipė dėmesį į tai, būtų tikslinga, kad LSA ir LŠTA įsitrauktų į įmonių raginimą,kad iki šildymo sezono pradžios būtina susitvarkyti reikiamas procedūras mazuto deginimui kad pasirengimas šildymo sezonui bus atliktas laiku, t. y..*

PASITARIMO APIBENDRINIMAS:

1. AM teigia, kad **tik 2 CŠT įmonės kol kas domėjosi TIPK ir PAV atnaujinimo galimybėmis**. Nėra info apie CŠT įmonių planus skysto kuro deginimui (kada, kokiais kiekiais ir pan.). AM ir AAA reikia info, kiek įmonių ketina deginti mazutą, todėl ragina iš anksto CŠT įmones pateikti savo planus ir žada greitą konsultaciją dėl dokumentų sutvarkymo.
2. Artimiausiu metu **neplanuojama skelbti Ekstremalios padėties energetikoje**, todėl teisės aktai ir procedūros galioja pilna apimtimi. Pirmiausia turėtų būti nustatyti aiškūs kriterijai Ekstremalios energetikos padėties įvedimui, nes šiuo metu problema yra kuro kaina, bet ne kiekis.
3. **LRV neįpareigos** (nevers) **deginti mazuto** ar kito kuro – CŠT įmonės privalo vadovautis mažiausių sąnaudų principu ir kuro struktūrą pasirinki pačios.
4. Siekdami paspartinti aplinkosauginių dokumentų, reikalingų skystojo kuro deginimui, AM ir jos padaliniai pasirengę konsultuoti ir padėti skubos tvarka susitvarkyti taršos leidimus ir kitus reikalingus dokumentus. **Ragina CŠT įmones kuo greičiau kreiptis ir pradėti dialogą,** nes mazutas dvigubai pigesnis už dujas.
5. EM du kartus keitė kuro įsigijimo taisykles dėl galimybės dujas ir skystą kurą įsigyti neskelbiamų derybų būdu (nereikia viešųjų pirkimų).
6. Kol kas **skystojo kuro naudojimas vertinamas kaip ekonominė alternatyva** gamtinėms dujoms, siekiant šilumos tiekimui mažiausių sąnaudų.
7. VERT apklausa parodė, kad **apie 50 proc. pernai šildymui suvartotų dujų CŠT įmonės galėtų pakeisti mazutu** (nereiškia, kad VŠT pakeitus dujas į mazutą, kitos galės degint dujas).
8. **VŠT gavo net 10 pasiūlymų įsigyti mazutą**, bet dar nesikreipė dėl taršos leidimų ir kt.
9. VERT daro Šilumos kainų nustatymo metodikos pakeitimus, kad **kuro struktūra nebūtų fiksuota**, o įmonės galėtų operatyviai ir lanksčiai rinktis kuro rūšis.
10. VERT žada kontroliuoti ar įmonių kuro struktūra optimali ir garantuoja mažiausias šilumos tiekimo sąnaudas. Bus principingai žiūrima į įmonių pasirinktą kuro struktūrą ir iškastinio kuro rūšių pasirinkimą (M. Taparauskas).
11. Apie kainodaros **pakeitimus VERT informuos CŠT įmones rugpjūčio 3 d. 13 val**. planuojamame pasitarime.
12. Premjerės patarėjas Dalius Krinickas žada veiksmus, **siekiant biokuru pirmiausiai aprūpinti šilumos tiekimo įmones**. Informuos papildomai rugpjūčio mėn.
13. Rugpjūčio 17 d. EM planuoja pasitarimą **Dėl apsirūpinimo kuru**. LŠTA pasiūlė pakviesti CŠT įmonių vadovus.